Jokkemaa: marraskuuta 2013
Ensimmäinen tunturiloma sai jatko-osan.
Eli jatkoin kirjan muokkausta eteenpäin.
Tässä muutamia kohtia reissusta.
sinne-tänne
Yritin vähän herättää henkiin kasvioajatusta, valokuvin ja muutamin prässätyin kasvein. Näin ainakin yhden pitkään toivotun, siniyökönlehden.
Kun tuosta oli selvitty, lähdettiinkin takaisin, tällä kertaa Rovaniemelle.
vessakyltti Rovaniemellä
Rovaniemen markkinoilla söin Suomen ellei koko maailman pohjoisimman hattaran. Myyjä sanoi että Pohjois-Suomessa ei ole toista hattarakonetta. Onkohan missään muuallakaan napapiirillä?
Ja vielä sama ipadillä piirrettynä. Olisihan sieltä paljon kuvia. Vaikea oli tiivistää pitkiä ja tapahtumarikkaita reissuja muutamaan sivuun kirjassa.
ps. Luontoportin kasvintunnistusopas oli suureksi avuksi. Otin valokuvan tuntemattomasta kasvista ja sitten hain sitä tuntomerkkien perusteella luontoportin kasvintunnistushausta. Voi ladata kännykkäänkin. Kasvitunnistus on ilmainen.
Tämä tekniikka löytyy kirjasta sunnuntaimaalarin käsikirja, kohdasta "juurekset ja niiden merkitys taiteessa"
ai niin ihanan yksinkertaista!
Pohjana on käsin kantattu pellavakankaan pala ilmaistorilta, pienemmät pallot on painettu pullonkorkilla. Mukana myös pari kivaa korttia kierrätyskeskuksesta.
Tämä kun on tälläinen seinälle laitettava.
aikaisemmat perunapainannat:
http://jokkemaa.blogspot.fi/2011/06/pollopaita.html
http://jokkemaa.blogspot.fi/2010/09/teeta-ja-pottua-varjaysta.html
jatkoideointia potuille:
voisi painaa esim. pöytäliinan
http://becreativeanddoit.blogspot.fi/2013/05/poytaliina.html
tai kokonaisen seinän!
tyyny on ihan itsestääselvyys
Tähän aikaan vuodesta tarvitsee tuhdin annoksen keltaista.
Olen keksinyt hyvän kikan piristää itseäni hetkessä. Ajattelen keltaista. Ei tarvitse edes nähdä sitä oikeasti. Ajattelen vain. PIM! Kuin valo syttyisi päässä. Näköaistimushan syntyy vasta aivoissa, ilmeisesti pelkkä ajatus riittää aktivoimaan jotain (kyökkiaivotutkijan johtopäätös, mutta pääasia että toimii).
Jos tarvitset oikean näköhavainnon, tässä sitä olisi.
Teki mieli saada esille käsin kehrättyjä ja värjättyjä lankoja.
Sidoin pätkiä roikkumaan oksanpätkään "miniryijyksi". Niin jää muistopätkä langasta, joka ehkä muuten on käytetty johonkin virkkuuseen. Ja tuohon sopii lisätäkin uusia.
Tässäkin hommassa on taas tärkeintä, että saa hypistellä kivoja värejä.
Lähettänyt Jokke klo 13.59
Tunnisteet: kehräys, sisustus
Sitähän kuuluu näissä kuvioissa hehkuttaa mitä on ostanut messuilta :)
Kävin Tampereella katsomassa terrakottasotureita Vapriikissa ja kun samana viikonloppuna oli ne käsityömessutkin niin sinne sitten pitkästä aikaa. Kuulemma kiinalaiset aikovat hamstrata ne soturinsa niin että niitä ei enää juuri lainailla ulkomaille, nyt kandee käydä jos ei Kiinaan aio lähteä.
Verkarannassa oli tilkkunäyttely.
Seuraavana päivänä olikin komea auringonpaiste ja kiva lähteä messuilemaan. Keskustassa tehtiin komean korkeaa rakennusta, toivottavasti sinne tulee näköalapaikka.
Kivimessupuolella kävin myös.
Aika tutun oloisia värejä näköjään.
Laitoin kiviostokset kylppärin hyllyyn. Hmm, missähän minun krysopraasi on?
Muuten saaliina oli vähän villoja. Limen metsästys oli ankaraa, mutta neonkeltavihreä vain pääsi lähimmäksi. Sitten kun joskus tulevaisuudessa mietin että mistähän tämäkin lanka on hankittu, niin blogista näen että messuilta ;)
ps. olisi yksi virkkuu valmiina, mutta pähkäilen vielä sen ilmoittamista kilpailuun. Ei saa julkaista ennen arvostelua. En oikein tiedä noista kisoista, ei niin kauheasti innosta. Yritän vähän psyykata itseäni aktivoitumaan.
Ruvetaan purkamaan kirja-askertelua vanhemmasta päästä, tämä ei varsinaisesti liity kurssiin mitenkään, on vain maalailuhomma. Kokeilin maalata kirjoja vain kansista, sisus on koskematon. En tiedä onko tämä ihan valmis vai haluanko tehdä kansiin vielä jotain muuta, en tiedä vielä mitä.
Erivärisiä kissoja
sini-keltaisia
tai kelta-oransseja, ihan miten kirjat järjestää.
ideana oli asettaa kissat kehään
280 ja jotain lukijaa -arvonta on juuri suoritettu perinteisellä suljetulla lappumenetelmällä ja onnelliset voittajat ovat:
laput rapisevat...
Neljä kappaletta englanninkielisiä Rowan lehtiä voitti
Retroiset Eevaneuleet nappasi
Jotta saan voitot toimitettua voittajille, niin pyydän heidän yhteystietojaan sähköpostiin jokkemaa (miukumauku) gmail piste com. Voihan tietysti yrittää sumplia muutakin toimistustapaa kuin posti, jos sattuu Jokkemaan kulmille.
Kiitokset kaikille osallistujille, seuraava arpajaisten paikka voisi olla taas vuodenvaihteen lähestyessä blogin vuosipäivänä, ellei satu keksimään jotain ihan muuta juhlaohjelmaa.